ET DEMOCR1TI PHILOSOPHIA. 131 



frigid), qui ex globo et ambitu terrae hiemalibus 

 temporibus, et in regionibus frigidissimis exspirant 

 in aerem, tepores plane et balnea esse, prse natura 

 primi frigidi,invisceribus terrae inclusi ; ut frigus illud, 

 cujus homines sensum et potestatem habeant, simile 

 quiddam sit, ae si calorem nullum alium haberent, 

 praeter eum qui a sole asstivis diebus, et in calidis 

 regionibus emanat ; qui, ad ignes fornacis ardentis 

 collatus, refrigerium quoddam censeri possit. Sed 

 in iis, quae subdititia sunt, minus morandum. Viden- 

 dum igitur deinceps, qualia sint ea quae a Telesio 

 dicuntur circa dispositionem materiae, in quam calor 

 agat; cujus ea est vis, ut actionem ipsam caloris 

 promoveat, impediat, immutet. Ejus ratio quadru- 

 plex. Prima differentia sumitur ex calore praein- 

 existente, aut non praeinexistente. Secunda, ex copia 

 aut paucitate material Tertia, ex gradibus sub- 

 actionis. Quarta, ex clausura vel apertura corporis 

 subacti. Quod ad primam attinet, supponit Telesius 

 in omnibus entibus, quae nobis cognita sunt, subesse 

 atque latitare calorem nonnullum, licet ad tactum 

 minime deprehendatur, qui calor cum novo aut 

 superveniente calore conjungitur ; quin et ipse ab 

 eodem adventitio calore ad actiones suas peragendas, 

 etiam in proprio modulo, excitatur atque incenditur. 

 Hujus rei argumentum esse insigne, quod nullum 

 scilicet sit ex entibus, non metallum, non lapis, non 

 aqua, non aer, quod non ex attactu, atque etiam ab 

 admotione ignis, aut corporis calidi, calescat Quod 

 factum iri verisimile non est, nisi calor praeinexistens 

 et latens prasparatio quaedam esset ad calorem 



